ועדת החינוך, התרבות והספורט, כנסת 18, פרוטוקול מספר 189, 2010-03-10 08:40

זבולון אורלב: אני מתכבד לפתוח את ישיבת ועדת החינוך, התרבות והספורט.

זבולון אורלב: אנחנו רוצים להיות ספורטיביים ולסיים היום עד השעה 10:00 את התקנות עד השעה ולעשות זאת במהירות הרבה המותרת.

זבולון אורלב: בשעה 10:00 אני חייב לעבור לישיבת ועדת הפנים והגנת הסביבה ואני מקווה שעד אז נוכל לסיים את התקנות, כי אם לא, נצטרך לדחות את ההמשך.

יוסי ניסן: יש נכונות לסיים.

זבולון אורלב: הפרוצדורה כרגיל היא שהיועצת המשפטית קוראת סעיף בשלמותו ואז, אם למישהו יש הערה, אנחנו שומעים ומחליטים.

זבולון אורלב: אם אין הערה, אנחנו מצביעים על הסעיף ומתקדמים הלאה.

מירב ישראלי: נתחיל במה שכבר התחלנו לדבר עליו.

מירב ישראלי: אני מתחילה בתקנות הנהיגה הספורטיבית, קביעת סוגי כלים תחרותיים שרשיון הרכב שלהם יבוטל או יותלה.

זבולון אורלב: מבטיחים פתיחה חגיגית, עושים אירוע חגיגי וגרנדיוזי אליו מזמינים אותי, אבל זה חופף בדיוק לדיוני הכנסת.

זבולון אורלב: לא שואלים מה היום הנוח ומה השעות הנוחות.

זבולון אורלב: ממש ספורטיביים.

יוסי ניסן: אנחנו מבטיחים לך אירוע נוסף ונפרד.

זבולון אורלב: מאוד רציתי לבוא.

זבולון אורלב: אתה עוסק בניירות ואתה לא רואה את זה בחיים אלא על המסך.

זבולון אורלב: אני אף פעם לא ראיתי תחרות ספורטיבית.

אמציה גזית: מאוד רצינו שתגיעו אבל זה התבטל לא בגללנו.

אמציה גזית: זה נדחה.

זבולון אורלב: גם לא בגללי.

זבולון אורלב: תעשו את זה ביום שחברי הכנסת יכולים לבוא, או יום ראשון או חמישי או בימי פגרה.

אמציה גזית: בסדר גמור.

אמציה גזית: רשמנו לפנינו.

זבולון אורלב: אני רוצה שיבואו חברי כנסת.

זבולון אורלב: זה יקבל תשומת לב.

זבולון אורלב: כמובן לא בשבת.

מירב ישראלי: אני מתחילה מקביעת סוגי כלים תחרותיים שרשיון הרכב שלהם יבוטל או יותלה.

זבולון אורלב: את ההגדרות סיימנו?

מירב ישראלי: בפעם הקודמת, אז דיברתי אתכם על התקנות, הושגה הגדרה של הסבה זמנית, שהיא הרכבה או פירוק של מנגנונים או מכלולים המשמשים לנהיגה ספורטיבית בלבד המאפשרים להחזיר את הכלי התחרותי למצבו הקודם.

זבולון אורלב: יש למישהו הערות להגדרות?

זבולון אורלב: אין.

זבולון אורלב: סעיף 1 – הגדרות – מאושר.

מירב ישראלי: 2.

מירב ישראלי: רשיון הרכב של כלי תחרותי אשר קיבל רשיון של כלי תחרותי ונעשה בו שינוי מבנה – בטל.

מירב ישראלי: זאת אומרת, שינוי מבנה קבוע שאי אפשר להחזיר אותו אחורה, רשיון הרכב בטל באופן מוחלט.

זבולון אורלב: יש הערות?

זבולון אורלב: אין.

זבולון אורלב: סעיף 2 – מאושר.

מירב ישראלי: סעיף 3 מדבר על התליה של רשיון רכב.

מירב ישראלי: 3.

מירב ישראלי: רשיון הרכב של כלי תחרותי שהוא אופנוע או טרקטורון אשר בוצעה בו הסבה זמנית לצורך נהיגה ספורטיבית או שלא בוצע בו שינוי כלשהו, יותלה, בעת שהכלי התחרותי כאמור משמש לנהיגה ספורטיבית.

מירב ישראלי: על התליה לפי סעיף זה יחולו הוראות תקנה 6, בשינויים המחויבים.

מירב ישראלי: אני אקרא את תקנה 6 ונדון בשתי התקנות ביחד.

מירב ישראלי: 6.

מירב ישראלי: התליה זמנית ספורט עממי לצורך אירוע נהיגה ספורטיבית.

מירב ישראלי: (א) רשיון רכב של רכב לספורט עממי יותלה לצורך אירוע נהיגה ספורטיבית ולמשך אותו אירוע בלבד, ובעל הרכב יפקיד את רשיון הרכב בידי הרשות המוסמכת או בידי מי שהרשות המוסמכת הסמיכה לכך.

מירב ישראלי: (ב) הופקד רשיון כאמור בתקנת משנה (א) יחולו הוראות אלה: לעניין תקנות אלו בלבד, יראו בהפקדת רשיון הרכב ברשות המוסמכת או בידי מי שהוסמך מטעמה לפני אירוע נהיגה ספורטיבית כבקשה להתליית הרשיון לצורך אותו אירוע בלבד.

מירב ישראלי: (2) לאחר האירוע יבקש בעל הרכב את ביטול התליית רשיון הרכב.

מירב ישראלי: הוחזר רשיון הרכב אחרי בדיקת כשירות לתנועה כאמור בתקנה 5, שלפיה אישר הבוחן כי הרכב תקין ולא נפגע במהלך אירוע נהיגה ספורטיבית, יראו בהחזרת רשיון הרכב כביטול התליית הרשיון.

מירב ישראלי: (4) לא ביקש בעל הרכב את רשיון הרכב מהרשות המוסמכת או מי מטעמה או בוחן לא אישר כי הרכב תקין כאמור בפסקה (3), תימשך התליית הרשיון עד להחלטה אחרת של רשות הרישוי.

מירב ישראלי: הרשות המוסמכת או מי מטעמה יודיעו על המשך ההתלייה לרשות הרישוי, בהקדם האפשרי.

חוה ראובני: ברגע שההתלייה חורגת מהטווח של האירוע, רק אז רשות הרישוי רוצה לקבל הודעה.

מירב ישראלי: אז הכדור עובר לרשות הרישוי שרק היא יכולה להחזיר את הרשיון.

מירב ישראלי: זאת המשמעות.

מירב ישראלי: אם אנחנו מדברים על היחס בין 3 ל-6, אמרתי לפני הדיון שקודם כל צריך להבהיר שמדובר בהתלייה כל עוד ההסבה הזמנית היא בתוקף.

מירב ישראלי: זה מבחינת הניסוח.

זבולון אורלב: איפה את רוצה שזה יובהר?

זבולון אורלב: בכותרת של תקנה 3?

מירב ישראלי: לא.

מירב ישראלי: ב-3 עצמו.

מירב ישראלי: כתב שכל עוד הרכב משמש לנהיגה ספורטיבית, בעת שהכלי התחרותי משמש לנהיגה ספורטיבית.

מירב ישראלי: זה לא ברור.

מירב ישראלי: זאת אומרת, האם זה בזמן שהוא נוהג או שזה בעצם מותלה כל עוד ההסבה הזמנית היא ברכב.

זבולון אורלב: אנחנו מתכוונים לכל עוד ההסבה הזמנית היא ברכב.

חוה ראובני: נכון, אבל יש כאן כלי רכב שלא בוצעה בהם הסבה או שלא בוצע בו שינוי כלשהו.

מירב ישראלי: אם כך, מה זה אומר?

מירב ישראלי: כל עוד הוא משמש לנהיגה ספורטיבית או רק לאירוע?

זבולון אורלב: רכב שכן עשו בו הסבה.

מירב ישראלי: אולי צריך להפריד.

מירב ישראלי: אם זה כך, תפרידו.

מירב ישראלי: תכתבו רכב שלא בוצע בו שינוי כלשהו כמו רכב ספורט עממי.

חוה ראובני: כן, יש רק באירוע.

זבולון אורלב: אנחנו נסכם שעושים את ההפרדה הזאת.

מירב ישראלי: לדעתי צריך איכשהו לחבר את 3 ו-6.

זבולון אורלב: בסדר.

זבולון אורלב: זה מאושר בכפוף לתיקון שנעשה בניסוח.

זבולון אורלב: סעיף 3 – מאושר

מירב ישראלי: 4.

מירב ישראלי: החזרת רשיון של כלי רכב תחרותי שהשימוש בו הופסק הותלה רשיון של כלי תחרותי שהשימוש בו הופסק, כאמור בתקנה 14 לתקנות רישוי כלי תחרותי – שכבר אישרנו אותן – תבוטל ההתליה לבקשת בעליו, בכפוף לעמידה בבדיקת כשירות לתנועה כאמור בתקנה 5(א) עד (ג).

מירב ישראלי: הרשות המוסמכת או מי מטעמה יודיעו על ביטול ההתלייה לרשות הרישוי, בהקדם האפשרי.

זבולון אורלב: מקובל.

דנית גלעד: למה לא להוסיף שתבוטל ההתלייה של רשיון הרכב?

מירב ישראלי: בסדר.

זבולון אורלב: נוסיף גם את זה.

מירב ישראלי: תוספת ב-3, שמודיעים על ההתלייה ואז מודיעים על ביטולה.

זבולון אורלב: בכפוף לתוספות שציינו, יש עוד הערות לסעיף 4? אין.

זבולון אורלב: סעיף 4 – מאושר

מירב ישראלי: 5.

מירב ישראלי: בדיקת כשירות לתנועה (א) בדיקת כשירות לתנועה תיעשה על ידי בוחן.

מירב ישראלי: (ב) בבדיקה ייבדקו כל אלה: תקינות הצמיגים, חופש הגה, בלמים, אורות, קיומן של לוחיות זיהוי מקוריות ותקינות כללית של הרכב.

מירב ישראלי: (ג) תוצאות הבדיקה יצוינו על גבי הטופס שבתוספת ובתום הבדיקה יציין הבוחן אם הרכב תקין וכשיר לתנועה או אם אינו תקין.

מירב ישראלי: (ד) אישר הבוחן כי הרכב תקין, יחזיר לבעל הרכב את רשיון הרכב, ויראו בהחזרת הרשיון את ביטול ההתלייה של רשיון הרכב.

זבולון אורלב: את הטופס כבר אישרנו?

מירב ישראלי: הטופס הוא בתוספת.

מירב ישראלי: כמו שאמרתי, צריך לעשות סדר בין 3 ל-6, מי מחזיר את רשיון הרכב.

מירב ישראלי: תמיד הבוחן יחזיר אותו.

זבולון אורלב: יש הערות לסעיף 5? אין.

זבולון אורלב: סעיף 5 – מאושר

מירב ישראלי: 7.

מירב ישראלי: דיווח נתנה הרשות המוסמכת רשיון כלי תחרותי לכלי אשר קודם מתן הרשיון כאמור נרשם כרכב, וניתן עליו רשיון רכב, לפי הוראות פקודת התעבורה, ורשיון הרכב בטל מכוח תקנה 2, תודיע על כך הרשות המוסמכת לרשות הרישוי.

מירב ישראלי: 8.

מירב ישראלי: תחילה תחילתן של תקנות אלה, 30 ימים מיום פרסומן.

זבולון אורלב: יש הערות לסעיף 7? אין.

זבולון אורלב: סעיף 7 – מאושר יש הערות לסעיף 8? אין.

זבולון אורלב: סעיף 8 – מאושר

מירב ישראלי: אני לא אקרא כאן את כל הטופס כי הוא בעצם נובע מהבדיקה של הבוחן.

מירב ישראלי: האם יש למישהו הערה?

זבולון אורלב: לי יש הערה.

זבולון אורלב: אין משרד מדע, תרבות וספורט.

יוסי ניסן: יתוקן.

זבולון אורלב: מה זה שם בעל הרכב?

זבולון אורלב: שם פרטי או שם משפחה?

חוה ראובני: גם וגם.

זבולון אורלב: זה מקום קטן.

יוסי ניסן: יתוקן.

יהודית גידלי: מה זה "ברכב", שבדקתי בתאריך ברכב?

יהודית גידלי: זה צריך להיות את הרכב.

חוה ראובני: ברכב שפרטיו רשומים לעיל.

זבולון אורלב: ברכב ספורטיבי, יש גם נהיגה בלילה ולכן צריך בדיקת אורות?

יוסי ניסן: כן.

זבולון אורלב: יש תחרויות לילה?

יוסי ניסן: היו.

קריאה: גם ביום צריך אורות.

חוה ראובני: שלא לדבר על מצב שהרכב, כאשר הוא מסיים את התחרות, צריך אורות לשימושו כרכב.

זבולון אורלב: בסדר.

זבולון אורלב: אנחנו מצביעים עכשיו על אישור תקנות הנהיגה הספורטיבית (קביעת סוגי כלים תחרותיים שרשיון הרכב שלהם יבוטל או יותלה), התש"ע-2010, בכפוף לשינויים שהסכמנו עליהם.

זבולון אורלב: ה צ ב ע ה התקנות אושרו פה אחד תודה.

זבולון אורלב: תקנות הנהיגה הספורטיבית (תנאים לאישור קטע קישור), התש"ע-2010

זבולון אורלב: מה זה קטע קישור?

חוה ראובני: קטע קישור הוא קטע בתוך מסלול מרוץ ארעי שהוא נוסע בכבישים ממש.

חוה ראובני: הרי יש לנו מסלול קבוע שלכאורה יכול להיות בתוך מתקן סגור ומסלול ארעי הוא מתפרס על פני כל מיני סוגי דרכים והוא אושר ספציפית לצורך אירוע מסוים.

חוה ראובני: חלק מהמסלול הזה יכול לכלול כביש רגיל לכל דבר ועניין.

חוה ראובני: הקטע הזה הוא קטע קישור ואנחנו צריכים לקבוע הוראות לגביו כי שם יש את הממשק עם התנועה הרגילה.

זבולון אורלב: זה קטע בו אין נהיגה ספורטיבית.

יוסי ניסן: אין בו נהיגה ספורטיבית.

זבולון אורלב: כלומר, קטע קישור הוא בעצם דרך רגילה, קטע המקשר בין שני קטעים.

חוה ראובני: מקשר בין שני קטעים מחוץ לדרך.

מירב ישראלי: 1.

מירב ישראלי: אישור קטע קישור לא יינתן אישור לקטע קישור לנהיגה ספורטיבית, במסגרת אירוע נהיגה ספורטיבית במסלול מרוץ ארעי (להלן – אירוע) אלא אם כן התקיימו כל אלה: (1) מבקש רשיון לאירוע הגיש לרשות המוסמכת בקשה לקיים אירוע הכולל קטעי קישור.

מירב ישראלי: הבקשה תכלול, בין היתר, פרטים בדבר מועד האירוע, שעות הפעילות הצפויות, מיקום קטע הקישור, מפת המסלול הארעי שבה מסומנים הקטעים שמבוקש לאשרם כקטע קישור, סוג הכלים התחרותיים להם מיועד האירוע וכל פרט אחר שתבקש הרשות המוסמכת.

מירב ישראלי: יכול שיראו בקשה לפי תקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי), התש"ע-2009, בקשה לפי פסקה זו ובלבד שנכללו בה הפרטים האמורים.

מירב ישראלי: (3) ניתנה הסכמת המשטרה לשימוש בקטע קישור במסגרת האירוע, כאמור בתקנה 2.

מירב ישראלי: כאן יש לי שתי שאלות.

מירב ישראלי: שאלה אחת לגבי פסקה (2).

מירב ישראלי: נראה לי שהוא פשוט צריך להתחייב לקיים את הוראות תקנות 8 ו-9 למסלול ארעי.

מירב ישראלי: זה מה שצריך להיות.

מירב ישראלי: התקנות שאישרנו קודם, של מסלול ארעי, כאשר אדם מגיש בקשה למסלול ארעי, לא רק לקטע קישור אלא לכל המסלול, הוא מתחייב.

דנית גלעד: עוד לא אישרנו את התקנות.

מירב ישראלי: אלה התקנות שנשארו לנו, 8 עד 10.

מירב ישראלי: אישרנו את רובן.

מירב ישראלי: תקנות 8 ו-9, אנחנו אמורים לאשר היום.

מירב ישראלי: תקנה 8 מדברת על בדיקת כשירות הכלים התחרותיים לפני תחילת אירוע ובדיקת התאמה לנסיעה בקטע קישור.

מירב ישראלי: תקנה 9 מדברת על תחנות שירות במהלך אירוע נהיגה ספורטיבית הכולל קטעי קישור.

מירב ישראלי: למעשה הכוונה שלכם היא שהוא יתחייב, כך אני מבינה, שהוא עומד לקיים את שתי התקנות האלה בנוגע לקטע הקישור.

מירב ישראלי: זה למעשה מה שצריך להיות כתוב כאן.

חוה ראובני: הנוסח הנוכחי הוא רחב יותר כי הוא מפנה גם לכללי הנהיגה הספורטיבית.

מירב ישראלי: אבל גם 8 ו-9 מדברים על הכללים.

מירב ישראלי: אין לי בעיה להוסיף את זה, אבל למעשה זה גם לפי 8 ו-9.

מירב ישראלי: 8 ו-9 עצמם מפנים לכללי הנהיגה הספורטיבית.

מירב ישראלי: מה שאתם רוצים כאן, זה ספציפי לבדיקה.

מירב ישראלי: הוא מתחייב לקיים את הוראות תקנות 8 ו-9 בנוגע לקטע הקישור.

חוה ראובני: במקום "בהתאם לכללי הנהיגה הספורטיבית", זה יהיה "בהתאם לתקנות 8 ו-9".

מירב ישראלי: כן.

מירב ישראלי: זאת התחייבות רחבה יותר.

זבולון אורלב: בסדר.

מירב ישראלי: השאלה השנייה שרציתי לשאול היא לגבי פסקה (3).

מירב ישראלי: מי פונה לקבל את הסכמת המשטרה?

מירב ישראלי: בנוסח הקודם, הפנייה הייתה של הרשות וכאן לכאורה, מכיוון שזה ביחד עם הבקשה, הוא צריך לבוא כבר עם האישור של המשטרה.

מירב ישראלי: זה לא ברור מבחינת האדם שמבקש, מה חלוקת הסמכויות.

מירב ישראלי: אני חושבת שמכיוון שאלה תקנות, זה צריך להיות ברור.

מירב ישראלי: דרושה הסכמת המשטרה והשאלה היא מי פונה למשטרה כדי לקבל את ההסכמה שלה.

זבולון אורלב: מי שרוצה את האישור לקטע הקישור.

מירב ישראלי: לא.

מירב ישראלי: בנוסח הקודם שהעבירו לי נאמר שהרשות תקבל את הבקשה והיא פונה למשטרה.

מירב ישראלי: לכן אני שואלת את השאלה.

מירב ישראלי: לפי מה שהם העבירו לי, זאת הייתה הפרוצדורה.

זבולון אורלב: האם מבקש האישור הוא מבקש הקישור או הרשות?

יוסי ניסן: מבקש האישור.

יוסי ניסן: למעשה זאת ההתאחדות.

מירב ישראלי: ההתאחדות פונה לגבי כל אירוע?

יוסי ניסן: כן.

מירב ישראלי: המשמעות היא שהוא צריך לצרף לבקשה אישור של המשטרה.

יוסי ניסן: כן.

מירב ישראלי: צריך לומר את זה.

יוסי ניסן: זאת ההתאחדות או מי מטעמה.

מירב ישראלי: לא משנה.

מירב ישראלי: לבקשה צריך להיות מצורף אישור המשטרה.

מירב ישראלי: זאת המשמעות של מה שאתה אומר אבל כרגע זה לא כתוב כך.

מירב ישראלי: למעשה מבקש הרשיון לאירוע הגיש לרשות המוסמכת בקשה ואז לבקשה יצורפו התחייבות המבקש – תקנה 2 – ואישור המשטרה – תקנה 3.

זבולון אורלב: במקום "ניתנה הסכמה".

מירב ישראלי: יצורפו לבקשה – 2 ו-3.

יוסי ניסן: ההתאחדות או מי מטעמה.

זבולון אורלב: שאלה.

זבולון אורלב: יש קטע ארעי ואז נכנסים לקטע קישור.

זבולון אורלב: יש איזה תמרור?

זבולון אורלב: איך הנהגים הספורטיביים יודעים שהם נכנסו לקטע קישור בו הם נוהגים עכשיו כמו שאנחנו נוהגים?

רמי שוחטוביץ: ברגע שאתה מסיים קטע מרוץ, אתה עובר נקודת ביקורת, אתה מקבל את הזמנים שלך ומאותו רגע שאתה יוצא משם, אתה כפוף לחוקי התנועה של אותה מדינה בה אתה נוהג.

זבולון אורלב: יש תמרור?

זבולון אורלב: יש שלט?

עופר שוורץ: אלה תקנות התעבורה.

רמי שוחטוביץ: זה לא עניין של תמרור.

רמי שוחטוביץ: מי שמקבל את רשיון הנהיגה, מכיר את החוקים.

רמי שוחטוביץ: יש חוקים.

רמי שוחטוביץ: ברגע שעברת את נקודת הביקורת, אתה לא באירוע תחרותי, אתה לא במדידת זמנים.

זבולון אורלב: זאת אומרת, הנהיגה תחת חוקי התעבורה היא לא רק בנקודת הקישור אלא היא גם אחרי נקודת הביקורת.

אהוד לביא: לא.

אהוד לביא: יש כאן בלבול.

אהוד לביא: יש קטע תחרותי, הסתיים הקטע ואחרי כן המארגן – בוא נאמר שיש לו קטע קישור מערד לבאר-שבע, אז צריך לנסוע על הכביש – מוביל את הטור הזה שסיים את הסטייג' לצומת קרובה שהיא מרומזרת.

אהוד לביא: כאן עולים על הכביש באופן מסודר וכפופים לתקנות התעבורה של אותה מדינה.

זבולון אורלב: איך יודעים?

זבולון אורלב: יש תמרור שאומר לו שהוא נכנס עכשיו לדרך שיש בה כללים?

אהוד לביא: אתה מקבל ספר דרך והמתחרה הולך אחד לאחד כאשר רשום לו מה יש בכל קילומטר.

זבולון אורלב: הוא בדרך בין ערד לבאר שבע, נוסע על 160 קילומטרים לשעה.

זבולון אורלב: תופס אותו שוטר והוא אומר לו שהוא בתחרות.

רמי שוחטוביץ: רק כאשר אתה נכנס לקטע מרוץ, אתה בעצם עוזב את כללי הנהיגה של אותה מדינה.

זבולון אורלב: אבל אין תמרור שהוא עזב את הקטע הזה.

רמי שוחטוביץ: ברגע שאתה מגיע לנקודת הביקורת.

זבולון אורלב: איפה זה כתוב שברגע שהוא הגיע לנקודת הביקורת, הוא נכנס בחזרה לחוקי התעבורה?

רמי שוחטוביץ: יש את חוקי המרוצים.

זבולון אורלב: איפה כתוב החוק הזה?

יוסי ניסן: אותה הדרך בה מתקיים המרוץ היא מאושרת מראש על ידי המארגנים, על ידי הרשות ועל ידי המשטרה.

זבולון אורלב: מה קורה לגבי הנהג עצמו?

יוסי ניסן: אותו נהג, ברגע שהוא עובר את נקודת הביקורת לאחר סיום המרוץ, הקטע שמודדים לו זמנים, הוא יודע שעכשיו הוא נכנס לקטע כביש.

זבולון אורלב: איך הוא יודע?

זבולון אורלב: הוא לא יודע.

זבולון אורלב: הוא אומר שהוא לא יודע.

זבולון אורלב: הוא יודע שקראו לו למרוץ, זה המסלול ושיפסיקו לבלבל לו את המוח כי לא היה תמרור כזה או אחר.

אמציה גזית: יש שלט לנקודת הביקורת.

אמציה גזית: יש שלט בו רושמים את הזמנים.

אמציה גזית: בנקודה הזאת אתה מפסיק את הנהיגה התחרותית.

אמציה גזית: זה החוק.

אמציה גזית: אלה התקנות וזה גם מה שכתוב.

זבולון אורלב: איפה התקנות?

רמי שוחטוביץ: אני נהג ראלי.

זבולון אורלב: מה המהירות המקסימלית שנסעת בתחרויות?

רמי שוחטוביץ: כמה שיותר מהר.

רמי שוחטוביץ: בהתאם לתנאי הדרך.

רמי שוחטוביץ: היו קטעים מאוד מהירים על אספלט והיו קטעים בהרים בהם נסענו 30-40 קילומטרים לשעה.

זבולון אורלב: מה המהירות הגבוהה ביותר באספלט?

קריאה: אין לו שעון מהירות אלא רק שעון טורים.

רמי שוחטוביץ: אני חושב שהמהירות הייתה 180-200 קילומטרים לשעה.

זבולון אורלב: זה הכל?

רמי שוחטוביץ: זה הכל.

רמי שוחטוביץ: כאשר אתה מסיים את קטע המדידה, יש לך שלושה סימנים כאשר אתה מתקרב לנקודת הביקורת.

רמי שוחטוביץ: הסימנים האלה אומרים שנגמר הקטע התחרותי.

זבולון אורלב: איפה כתוב שהסימנים האלה מחייבים?

רמי שוחטוביץ: ב-FIA.

רמי שוחטוביץ: בתקנות הנהיגה הספורטיבית זה יהיה כתוב.

זבולון אורלב: צריכה להיות הסדרה.

רמי שוחטוביץ: בהחלט.

זבולון אורלב: מישהו נכנס לקטע ומישהו יוצא מקטע.

אהוד לביא: מי שלא יודע את הכללים, הוא לא מתחרה.

אהוד לביא: אין מצב כזה.

זבולון אורלב: הוא יודע, אבל הוא משחק כאילו הוא לא יודע.

אהוד לביא: אין מצב כזה.

רמי שוחטוביץ: גדולי הנהגים נפסלו וכל ה-ראלי הלך להם כאשר תפס אותם רדאר של המשטרה בקטע קישור.

רמי שוחטוביץ: הם לא נסעו לפי חוקי המדינה ופסלו אותם מה-ראלי.

זבולון אורלב: זה לא נורא שפסלו אותו מה-ראלי, אבל השאלה מה קורה אחרי כן בבית המשפט כאשר הוא אומר שהוא היה ב-ראלי והוא לא ראה שום תמרור.

רמי שוחטוביץ: זה כמו שהוא יעבור ברמזור אדום ויאמר שהוא לא ידע.

רמי שוחטוביץ: זה בדיוק אותו הדבר.

רמי שוחטוביץ: זה לא יתפוס.

רמי שוחטוביץ: זה מעולם לא קרה.

חוה ראובני: ברגע שהם על הכביש, חוק הנהיגה הספורטיבית אומר שהם חייבים לנהוג לפי דיני התעבורה ותקנות התעבורה.

זבולון אורלב: לא צריך תמרור או הודעה?

קריאה: הם חייבים לדעת את זה.

מירב ישראלי: אני מסכמת את מה שאמרנו.

מירב ישראלי: פסקאות (2) ו-(3) יהיו למעשה צרופות לבקשה.

מירב ישראלי: לבקשה יצורפו התחייבות המבקש ואישור על הסכמת המשטרה.

מירב ישראלי: לגבי פסקה (2), הוא מתחייב לקיים את הוראות תקנות 8 ו-9. 2.

מירב ישראלי: הסכמת המשטרה (א) הסכמת המשטרה לשימוש לקטע קישור באירוע תינתן רק לאחר שבדקה את ההשלכות הצפויות על ביטחון ציבור עוברי הדרך ועל תנועת כלי הרכב בקטע הקישור ובכלל זה את - (1) היקף התנועה המתוכנן בציר התנועה במועד האירוע.

מירב ישראלי: (2) הסדרי התנועה במקום.

מירב ישראלי: (3) פעילויות נוספות הנערכות בקטע הקישור ובסביבתו.

מירב ישראלי: (ב) המשטרה רשאית לסייג את הסכמתה או להתנות את מתן הסכמתה בקיום תנאים נוספים.

קריאה: שקשורים לאישור קטע הקישור.

דנית גלעד: יכול גם להיות שהאישור הוא על תנאי.

דנית גלעד: מותנה בכך שלא יהיו שינויים בלתי צפויים.

מירב ישראלי: זה בסדר.

מירב ישראלי: אז יכולים לבטל.

מירב ישראלי: אני מתכוונת לתנאים שהם מובנים.

זבולון אורלב: לא ייסעו בשיירה אחת אלא יחלקו לכמה שיירות.

מירב ישראלי: מכונית כל כך וכך דקות?

זבולון אורלב: כן.

זבולון אורלב: יש הערות לסעיף 2? אין.

זבולון אורלב: סעיף 2 – מאושר יש הערות לסעיף 1? אין.

זבולון אורלב: סעיף 1 – מאושר בכפוף להערות שהתקבלו

מירב ישראלי: 3.

מירב ישראלי: רשיון אירוע התנאים לגבי נהיגה ספורטיבית בקטע קישור יפורטו ברשיון האירוע, לרבות האמור בחוק ובתקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי), התש"ע-2010.

זבולון אורלב: על פי החוק.

מירב ישראלי: לעניין זה.

זבולון אורלב: אתם אמרתם שברגע שהוא נכנס לקטע קישור, חלים עליו כל חוקי התעבורה באותה מדינה.

מירב ישראלי: אם אני מבינה נכון את התקנה הזאת, זאת חובה של הרשות שהיא נותנת את הרשיון.

יוסי ניסן: כן.

מירב ישראלי: זאת תקנה שמחייבת כאן את הרשות.

מירב ישראלי: זה לא קשור לנוהגים.

מירב ישראלי: הרשות מחויבת ברשיון שהיא נותנת לכל אחד, שיהיה ציון של דברים מסוימים.

יוסי ניסן: כן.

זבולון אורלב: אגב, זה גם עונה על שאלתי.

זבולון אורלב: ברשיון נאמר שיש קטע קישור.

מירב ישראלי: אבל השאלה שלך הייתה לגבי הדרך והאם הוא יודע במקום, בנקודה.

מירב ישראלי: אולי כדי שאתם תדעו שתכתבו סעיפים.

יוסי ניסן: אולי אפשר לוותר על סעיף 7 ו-8 שביקשת להוסיף בסעיף 1.

חוה ראובני: אולי להוסיף "לרבות האמור בחוק לעניין נהיגה בקטע קישור".

זבולון אורלב: בסדר גמור.

זבולון אורלב: סעיף 3 – אושר עם התיקון אני מעלה להצבעה את תקנות הנהיגה הספורטיבית (תנאים לאישור קטע קישור), התש"ע-2010 עם התיקונים והתוספות שאושרו.

זבולון אורלב: ה צ ב ע ה התקנות אושרו – פה אחד

מירב ישראלי: נעבור על תקנות 8 עד 10, שטרם עברנו עליהן.

מירב ישראלי: התש"ע-2010

זבולון אורלב: אנחנו קוראים את תקנות 8 עד 10.

מירב ישראלי: את התקנות האלה אישרנו למעט תקנות 8 עד 10.

מירב ישראלי: 8.

מירב ישראלי: בדיקת כשירות הכלים התחרותיים לפני תחילת אירוע ובדיקת התאמה לנסיעה בקטעי קישור.

מירב ישראלי: (א) מבקש רשיון לאירוע נהיגה ספורטיבית יקיים לפני תחילת האירוע בדיקות כשירות לכלי התחרותי בהתאם לכללי הנהיגה הספורטיבית.

מירב ישראלי: באירוע נהיגה ספורטיבית שבו קטעי קישור, יעבור הכלי התחרותי גם בדיקת ההתאמה לנסיעה בקטעי הקישור.

מירב ישראלי: אני מבינה שגם זה צריך להיות לפי כללי הנהיגה הספורטיבית.

מירב ישראלי: זאת אומרת, כל שלבי הסעיף.

מירב ישראלי: צריך להבהיר את זה.

מירב ישראלי: הכל לפי כללי הנהיגה הספורטיבית.

זבולון אורלב: מה הייתה כאן הבעיה?

מירב ישראלי: למשטרה היו הערות.

מירב ישראלי: אני מבינה שזה נוסח מקובל גם על המשטרה וגם על משרד התחבורה.

זבולון אורלב: זה נוסח שמקובל על המשטרה?

מיטל שרעבי: כן.

זבולון אורלב: סעיף 8 – מאושר

מירב ישראלי: 9.

מירב ישראלי: תחנות שירות במהלך אירוע נהיגה ספורטיבית הכולל קטעי קישור באירוע נהיגה ספורטיבית הכולל קטעי קישור, יוקמו תחנות שירות שבהן ייבדקו הכלים התחרותיים בהתאם לסוג המרוץ ואורך הקטעים התחרותיים.

מירב ישראלי: הרשות המוסמכת תקבע את מרחק הנסיעה התחרותי המרבי שאינו כולל את קטעי הקישור ושאחריו תקום חובה לבדיקת הכלי בתחנת שירות בהתאם לכללי הנהיגה הספורטיבית, כמפורט בתוספת השלישית.

מירב ישראלי: כאן לא ברור היחס בין הסמכות של הרשות לתוספת.

מירב ישראלי: התוספת השלישית אומרת משהו מאוד ברור.

מירב ישראלי: היא אומרת: ראלי – 80 קילומטרים, ראלי רייד – 250 קילומטרים, קרוס קנטרי – 60 קילומטרים.

מירב ישראלי: מה המשמעות של סמכות הרשות?

מירב ישראלי: האם היא מוסמכת בתוך הדבר הזה להקטין?

דנית גלעד: אנחנו סיכמנו שיירשם שזה לא יעלה על.

מירב ישראלי: בדיוק, אבל זה לא ברור.

מירב ישראלי: או שזאת התוספת או שלרשות יש סמכות לשחק בתוך הדבר הזה.

מיטל שרעבי: גם בתוספת כתוב: מרחק נסיעה תחרותי מרבי.

זבולון אורלב: ב-9 לא כתוב.

זבולון אורלב: צריך להיות כתוב "ובלבד שאינו עולה על המרחקים האמורים בתוספת".

מירב ישראלי: לזאת הכוונה.

זבולון אורלב: אנחנו מוסיפים ב-9: "ובלבד שאינו עולה על המרחק המרבי האמור בתוספת".

זבולון אורלב: יש עוד הערות ל-9? אין.

זבולון אורלב: המשטרה?

דנית גלעד: אני חושבת שאולי כדאי גם לרשום אחרי המלים "ושאחריו תקום חובה לבדיקת הכלי בתחנת שירות בהתאם לכללי הנהיגה הספורטיבית" – להוסיף את: "בהתאם לסוגי הבדיקות שייקבעו בכללי הנהיגה הספורטיבית".

קריאה: זה לא קצת כללי אם אומרים בהתאם לכללי הנהיגה הספורטיבית?

מירב ישראלי: כאן ההתייחסות היא רק למרחקים בין תחנות השירות.

מירב ישראלי: התקנה הזאת עוסקת בזה והיא לא עוסקת בסוגי הבדיקות.

חוה ראובני: ייבדקו הקטעים התחרותיים בהתאם לסוג המרוץ ואורך הקטעים התחרותיים לא מוגבל למרחקים.

חוה ראובני: הרישא היא רחבה יותר.

מירב ישראלי: כן, אבל הסיפא מתייחסת לנושא של המרחקים.

חוה ראובני: נכון.

חוה ראובני: אולי ברישא צריך לומר את סוג הבדיקות.

מירב ישראלי: כתוב.

מירב ישראלי: בהתאם לסוג המרוץ.

מירב ישראלי: רוצים לומר כאן לסוג המרוץ לפי כללי הנהיגה הספורטיבית או משהו כזה?

דנית גלעד: סוגי הבדיקות אמורים להיקבע בכללי הנהיגה הספורטיבית כי החליטו לא לקבוע אותם בתקנות.

מירב ישראלי: אני מנסה להבין מה את רוצה.

מירב ישראלי: את רוצה לומר באירוע נהיגה ספורטיבית הכולל קטעי קישור ייקבעו תחנות שירות בהן ייבדקו הכלים התחרותיים בהתאם לסוג המרוץ וכללי הנהיגה הספורטיבית החלים עליו?

דנית גלעד: אחרי "אורך הקטעים התחרותיים" – בהתאם לכללי.

מירב ישראלי: אורך הקטעים התחרותיים, זה לא קשור לכללי נהיגה ספורטיבית.

דנית גלעד: בהם ייבדקו הכלים התחרותיים בהתאם לכללי הנהיגה הספורטיבית.

מירב ישראלי: וכללי הנהיגה הספורטיבית החלים עליהם, החלים על המרוץ הספציפי.

יוסי ניסן: כן.

דנית גלעד: אבל אין לזה משמעות אמיתית.

דנית גלעד: מה זאת אומרת בהתאם לסוג המרוץ ואורך הקטעים התחרותיים?

דנית גלעד: איפה נקבעו סוגי הבדיקות?

מירב ישראלי: כללי הנהיגה הספורטיביים.

דנית גלעד: אבל זה לא כתוב כאן.

מירב ישראלי: זה מה שאני מציעה.

מירב ישראלי: אני מציעה להכניס את זה.

מירב ישראלי: אני אקריא:

מירב ישראלי: מקובל עליך?

יוסי ניסן: כן.

מירב ישראלי: הוספנו "ושאינו עולה על המרחק המפורט בתוספת השלישית".

יוסי ניסן: כן.

זבולון אורלב: יש הערות ל-9?

זבולון אורלב: המשטרה?

זבולון אורלב: אין הערות.

זבולון אורלב: סעיף 9 – מאושר

מירב ישראלי: 10.

מירב ישראלי: הוראות מיוחדות לעניין מסלול אנדורו (א) לא יינתן רשיון למסלול אנדורו אלא בתנאים אלה:

זבולון אורלב: מה זה מסלול אנדורו?

מיטל שרעבי: יש הגדרה בתקנה.

יובל מלמד: מסלול מרוץ לאופנועי שטח אבל בקטע תחום.

זבולון אורלב: למה לא כותבים כך?

מרדכי גלברט: המושג אנדורס בלעז מסמל סיבולת.

זבולון אורלב: תכתבו בסוגריים.

זבולון אורלב: יש הגדרות?

מירב ישראלי: כן.

זבולון אורלב: בסדר.

זבולון אורלב: לא זכרתי שיש הגדרות.

מירב ישראלי: (1) מסלול אנדורו יהיה תחום בתוואי טופוגרפי בולט, שיאפשר זיהויו בנקל, הן בשטח והן על גבי המפה המצורפת לבקשה, ויהיה מורכב מקטעים תחרותיים וקטעי מעבר.

מירב ישראלי: (2) מסלול אנדורו יהיה סגור בפני רכב שאינו נוטל חלק באירוע נהיגה ספורטיבית, והוא יהיה מתוחם באותם מקומות בהם לקהל יש גישה, באופן שיבטיח הפרדה בין הקהל למסלול, כפי שייקבע בתנאי הרשיון.

מירב ישראלי: (3) שבועיים לפחות לפני קיום אירוע נהיגה ספורטיבית במסלול אנדורו, יוצבו באזור המסלול ובסביבתו שלטים ומודעות במקום בולט לעין ויפורסמו בתקשורת הודעות בדבר אירוע נהיגה ספורטיבית, מועד האירוע ומיקומו המדויק וכללי התנהגות לקהל הצופים, הכל כפי שתורה הרשות המוסמכת.

מירב ישראלי: (4) אם מסלול האנדורו מצטלב עם כביש או דרך עפר, יהיו אלה סגורים לתנועת כלי רכב במהלך אירוע הנהיגה הספורטיבית, ובצמתים יוצב סדרן לאירוע ספורט או בקר מסלול, במידת הצורך כפי שייקבע בתנאי הרשיון.

מירב ישראלי: (ג) בתקנה זו - "מסלול אנדורו" – מסלול המיועד לאירוע נהיגה ספורטיבית שבו משתתפים אופנוע, טרקטורון או קרוס קארט כהגדרתם בתקנות הנהיגה הספורטיבית (רשיון כלי תחרותי), התש"ע-2009 הכולל קטע תחרותי וקטע מעבר.

מירב ישראלי: "קטע מעבר" – חלק המסלול שאינו תחרותי, המקשר בין קטעים תחרותיים והסגור לתנועת כלי רכב אינו נוטל חלק באירוע.

מירב ישראלי: "קטע תחרותי" – קטע במסלול שנערכת בו מדידת זמנים של המתחרים.

זבולון אורלב: יש הערות?

זבולון אורלב: אין.

זבולון אורלב: סעיף 10 – אושר אנחנו עכשיו מאשרים את תקנות 8, 9 ו-10 לתקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי), התש"ע-2009 עם התיקונים שהוספנו.

זבולון אורלב: ה צ ב ע ה שלושת התקנות אושרו פה אחד תקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי) – אושרו

קריאה: לא צריך לאשר את התוספות?

מירב ישראלי: כבר אישרנו אותן.

מירב ישראלי: אפשר להצביע על כל התקנות.

זבולון אורלב: בסוף אני אצביע על כל התקנות והתוספות.

חוה ראובני: תאריכי התחילה של התקנות הן שלושים ימים מהפרסום והפרסום ייקח זמן.

חוה ראובני: התש"ע-2010

מירב ישראלי: כאן יש לי הערה.

זבולון אורלב: מהי נהיגה שאינה ספורטיבית בכלי תחרותי?

יוסי ניסן: זה מבחינת הרכב.

זבולון אורלב: כלומר, אני נוהג להנאתי.

מירב ישראלי: לא, אתה לא יכול.

מירב ישראלי: זה בדיוק העניין.

מירב ישראלי: לכן התקנות האלה קובעות מקרים מאוד מאוד ספציפיים כאשר למשל אתה נוסע מהעגלה שמורידה אותך למוסך.

מירב ישראלי: זה לא יעלה למשל על מאה מטרים.

זבולון אורלב: או שאני נוהג בקטע קישור.

זבולון אורלב: זאת גם נהיגה שאינה ספורטיבית בכלי תחרותי.

חוה ראובני: לא, זאת לא נהיגה ספורטיבית.

חוה ראובני: אנחנו נמצאים מחוץ למסגרת מרוץ אבל בכל זאת מרשים נהיגה.

חוה ראובני: הכלל הוא שכלי תחרותי לא נוסע בכביש.

זבולון אורלב: מה ההבדל בין נהיגה מהעגלה עד קו הזינוק לבין הנהיגה על קטע קישור?

חוה ראובני: גם קטע קישור הוא חלק מהמרוץ וזה בתוך מסלול מרוץ והוא כלול ברשיון.

זבולון אורלב: יש הבדל בכללי הנהיגה?

דניאל אוחנה: לא.

דניאל אוחנה: מבחינת פקודת התעבורה אין הבדל.

זבולון אורלב: אם כן, מה ההבדל?

דניאל אוחנה: ההבדל הוא שכאן זה לא קשור ליום המרוץ, לאירוע עצמו.

חוה ראובני: אם לא היו התקנות האלה, היה אסור לנסוע אפילו מהעגלה למוסך כי יש איסור של כלי תחרותי לנסוע בכביש ולנסוע שלא במסגרת הנהיגה הספורטיבית.

זבולון אורלב: אם כן, לשם מה צריך את הנהיגה על קטע קישור?

מירב ישראלי: לא, קטע קישור זה משהו נפרד.

יוסי ניסן: קטע קישור, הוא במהלך אירוע.

דניאל אוחנה: ואלה יכולים להיות מספר קילומטרים על הכביש.

זבולון אורלב: בסדר.

זבולון אורלב: יש לכם תשובה על כל דבר.

זבולון אורלב: נכנעתי.

מירב ישראלי: ברישא צריך להיות: בתוקף סמכותי לפי סעיף 12(ד) ו-33(ד) - כי זה האישור של ועדת החינוך של הכנסת.

מירב ישראלי: 1.

מירב ישראלי: הגדרות בתקנות אלה – "כלי תחרותי" ו"רשיון כלי תחרותי" – כמשמעותם בתקנות הנהיגה הספורטיבית (רשיון כלי תחרותי), התש"ע-2009.

מירב ישראלי: "כלי תחרותי המיועד למסלול שאינו סגור" – כלי תחרותי אשר על פי רשיונו הוא מורשה לנוע בעת נהיגה ספורטיבית בקטעי קישור וכן בדרכי עפר.

מירב ישראלי: דיברנו על זה באחת הישיבות המוקדמות שלנו ונדמה לי שסיכמנו על נוסח.

מירב ישראלי: מכיוון שברשיון לא כתוב – כך הסברתם לי ותאמרו לי אם אני טועה – שהוא מורשה לנוע בדרכי קישור ודרכי עפר, אלא סיכמנו על משהו האומר שעל פי הרשיון הוא אינו מוגבל לנהיגה במסלול סגור בלבד.

מירב ישראלי: זה היה הנוסח שסיכמנו עליו.

דנית גלעד: זה יותר טוב.

מירב ישראלי: נכון.

מירב ישראלי: לכן סיכמנו כך.

חוה ראובני: לא ידוע לנו על הסיכום הזה.

מירב ישראלי: זאת הערה מוקדמת ששלחתי אליכם.

מירב ישראלי: על פי רשיונו אינו מוגבל לנסיעה במסלול סגור בלבד.

מירב ישראלי: הסברתם לי שזאת המשמעות של זה שהוא מורשה לנוע בעת נהיגה ספורטיבית בקטעי קישור ובדרכי עפר.

מירב ישראלי: דרכי עפר לא מופיע ברשיון.

מירב ישראלי: סיכמנו על זה.

זבולון אורלב: יש עוד הערות לסעיף 1? אין.

זבולון אורלב: סעיף 1 – ההגדרות – אושר בכפוף לתוספת של היועצת המשפטית

מירב ישראלי: זה בא במקום.

מירב ישראלי: במקום "מורשה לנוע בעת נהיגה ספורטיבית בקטעי קישור" יהיה: "אין הוא מוגבל לנהיגה במסלול סגור בלבד".

זבולון אורלב: בסדר.

זבולון אורלב: מקובל ואנחנו מאשרים.

מירב ישראלי: 2.

מירב ישראלי: נהיגה שאינה ספורטיבית בכלי תחרותי ניתן לנהוג בכלי תחרותי שניתן עליו רשיון כלי תחרותי, נהיגה שאיננה נהיגה ספורטיבית, מאזור החניה הסמוך למוסך, מכון רישוי, מעבדה מוסמכת או כל מקום המיועד לבדיקת הכלי התחרותי, תיקונו או רישויו, וחזרה לאזור החניה האמור.

מירב ישראלי: והכל בכלי תחרותי שהובל לשם בדיקה, תיקון או רישוי אל מקום החניה וממנו על גבי עגלה נגררת או על גבי רכב מנועי מסחרי שנעשו בהם הסידורים המתאימים לצורך זה, ובלבד שמרחק הנסיעה לא יעלה על 100 מטרים.

זבולון אורלב: ה-100 מטרים עונים על המציאות?

דניאל אוחנה: לא.

קריאה: הייתה אי הבנה, אבל זה בסדר.

זבולון אורלב: יש הערות?

זבולון אורלב: אין.

זבולון אורלב: סעיף 2 – אושר

מירב ישראלי: 3.

מירב ישראלי: נהיגה שאינה ספורטיבית בכלי תחרותי המיועד למסלול שאינו סגור מותר לאדם לנהוג בדרך שאינה מסלול מרוץ מאושר, בכלי תחרותי שניתן עליו רשיון כלי תחרותי והמיועד למסלול שאינו סגור, לצורך הגעה למסלול מרוץ מאושר, עזיבתו או לצורך בדיקת כשירותו הטכנית של הכלי התחרותי לקראת מרוץ, ובלבד שיתקיימו בנהיגה כל אלה: (1) היא במהירות סבירה בהתחשב בתנאי הדרך והתנועה בה, ובאופן שלנהג תהיה השליטה המוחלטת ברכב.

מירב ישראלי: (2) היא לשם חציית הכביש ובין השעות 9:00 עד 24:00, בימים א' עד ה' שאינם חלים בחג או במועד, או בימים שישי ושבת ובימי חג או מועד – בין השעות 5:00 בבוקר עד 24:00.

מירב ישראלי: (3) היא בדרך הקצרה ביותר שבין הכביש הקרוב ביותר לבין מסלול המרוץ המאושר.

יהודית גידלי: לא הבנתי.

יהודית גידלי: הוא לא יכול לנסוע בשעה 4:00 בבוקר בכלי הרכב התחרותי?

יוסי ניסן: לא, לחצות את הכביש.

מירב ישראלי: בכביש רגיל.

מירב ישראלי: מדובר על כביש רגיל.

מירב ישראלי: זה רק בשעות מסוימות.

מירב ישראלי: לגבי פסקה (3), נדמה לי שסיכמנו שלמקרים שזה רלוונטי נאמר גם שהכלי התחרותי הובל על עגלה נגררת או על רכב מנועי לנקודה המסוימת.

מירב ישראלי: ב-(3) אין התייחסות כמו שיש ב-(2) ולא אומרים איך הרכב הגיע לשם.

דנית גלעד: כי לא צריך.

מירב ישראלי: למה?

מירב ישראלי: אם הוא נוסע למרוץ, כדי להגיע למרוץ הוא צריך לנסוע עוד כך וכך.

דנית גלעד: אסור לו לנסוע על הכביש.

מירב ישראלי: למה בפסקה (2) זה כתוב?

מירב ישראלי: זאת אותה סיטואציה אלא שפעם אחת הוא מגיע למוסך ופעם אחת הוא מגיע למרוץ.

מיטל שרעבי: לכן יש את סעיף 3 שאומר שבדרך הקצרה ביותר.

מירב ישראלי: לא, הדרך הקצרה ביותר, הכוונה היא מהנקודה שהגורר הוריד אותו.

מירב ישראלי: על זה דיברנו.

מירב ישראלי: אני שאלתי אתכם למה הכוונה ואתם הסברתם לי שהדרך הקצרה ביותר בין הכביש הקרוב למסלול המרוץ – צריך להוסיף כאן, למסלול המרוץ המאושר.

מירב ישראלי: כתוב בין הכביש הקרוב ביותר למסלול המרוץ המאושר לבין המסלול.

מירב ישראלי: זאת הכוונה.

חוה ראובני: לטעמנו שנינו צריכים להיות זהים.

מירב ישראלי: בדיוק.

מירב ישראלי: זה מה שהם הסבירו לי.

מירב ישראלי: הם הסבירו לי ש-(2) ו-(3) זה בדיוק אותו הדבר אלא שב-(2) הוא מגיע למוסך וב-(3) הוא מגיע למסלול.

מירב ישראלי: לכן צריך לעשות התאמה בין (2) ו-(3) וגם ב-(3) לומר את אותו הדבר.

זבולון אורלב: נכון.

זבולון אורלב: ב-(3) לא כתוב נהיגה שאיננה נהיגה ספורטיבית כפי שכתוב ב-(2).

מירב ישראלי: צריך להתאים את הניסוחים של (2) ו-(3).

זבולון אורלב: זה צריך להיות דומה.

זבולון אורלב: הסיטואציה היא שונה, אבל כל היתר צריך להיות דומה.

מירב ישראלי: בסדר?

מירב ישראלי: זה מקובל עליכם?

דנית גלעד: כן.

זבולון אורלב: יש הערות לסעיף 3? אין.

זבולון אורלב: סעיף 3 – אושר עם התיקונים והתוספות

מירב ישראלי: 4.

מירב ישראלי: תחולת הוראות (א) על נהיגה כאמור בתקנה 2, יחול החיוב בפוליסת ביטוח על פי פקודת ביטוחי רכב מנועי (נוסח חדש), התש"ל-1970 כאמור בסעיף 51א לפקודה האמורה.

דנית גלעד: כאן רציתי להעיר שנראה לנו שיש מקום להבהיר שגם על נהיגה לפי תקנה 2 חלות הוראות פקודות התעבורה.

זבולון אורלב: גם על 3.

דנית גלעד: כמו שב-3 חלות הוראות פקודת התעבורה, גם על נהיגה לפי תקנה 2, הן חלות.

זבולון אורלב: צודקת.

דנית גלעד: גם כאשר הוא נוסע מהחניון למוסך.

חוה ראובני: נהיגה כאמור בתקנות 2 ו-3.

מירב ישראלי: נכון.

מירב ישראלי: זה בעצם אותו הדבר.

מירב ישראלי: מיטל, מה ההבדל בין 2 ל-3?

מירב ישראלי: ב-(ב) את כותבת שיחולו כל ההוראות החלות על פי החוק על נהיגה בקטעי קישור לרבות הוראות פקודת התעבורה למעט רשיון רכב.

מירב ישראלי: זה נכון גם לגבי 2 וגם לגבי 3.

מירב ישראלי: כמו שאמרתי קודם, ב-2 הוא נוסע למוסך וב-3 הוא נוסע למרוץ.

מירב ישראלי: אין הבדל ביניהם.

חוה ראובני: האמת היא שהתוצאה של זה יוצאת תוצאה קצת קשה אבל זה פועל יוצא של נוסח סעיף 12(ד) לחוק.

חוה ראובני: החוק מחיל על הנסיעות האלה תקנות קטעי קישור כולל הסכמת המשטרה וכולי, שזה אבסורד.

מירב ישראלי: אולי צריך לומר למעט הסכמת המשטרה.

חוה ראובני: אבל אני לא יכולה כי זה החוק אומר.

חוה ראובני: אני לא יכולה לומר את זה בתקנות כי החוק אומר את זה.

זבולון אורלב: תגישו בקשה לשינוי החוק.

מירב ישראלי: מה שאני יכולה לומר כאן, אני לא חייבת להכפיף את זה לתנאים של קטע קישור.

מירב ישראלי: אלה תקנות נפרדות.

חוה ראובני: סעיף 12(ד)(2) לחוק נהיגה ספורטיבית אומר שעל נהיגה כאמור בפסקה (1) – ועל זה אנחנו מדברים, על נהיגה לא ספורטיבית – יחולו כל ההוראות החלות לפי חוק זה על נהיגה בקטע קישור.

חוה ראובני: החוק כופה את זה עלינו.

זבולון אורלב: אשר על כן?

מירב ישראלי: ההוראות של קטע הקישור לגבי הסכמת המשטרה, לא על כל נסיעה למוסך הוא יגיש בקשה ויקבל הסכמת המשטרה.

מירב ישראלי: זה לא הגיוני.

דנית גלעד: אפשר לומר שלגבי תקנת משנה (א) יחולו גם הוראות פקודת התעבורה.

מירב ישראלי: היכן ההוראה לגבי קטע קישור בחוק?

זבולון אורלב: איך חשבתם לקיים אירוע אם התקנות לא הושלמו?

אמציה גזית: זה לא אירוע.

אמציה גזית: זאת לא תחרות אלא זאת הצגה.

אמציה גזית: תצוגה.

זבולון אורלב: תצוגת נהיגה.

אמציה גזית: גם נהיגה במכוניות שיש להן רשיון רגיל.

קריאה: בהתאם לתקנות התעבורה.

זבולון אורלב: אירוע נהיגה ספורטיבית על פי פקודות התעבורה.

אמציה גזית: בדיוק.

מירב ישראלי: חוה צודקת.

מירב ישראלי: על מוסך, תיקונים ודברים כאלה, זה קצת מרחיק לכת.

חוה ראובני: יכול להיות שהמשטרה יכולה לתת הסכמה גורפת.

קריאה: אף אחד לא ייסע מהעגלה למוסך באין כניסה.

מירב ישראלי: לא מדובר על זה.

מירב ישראלי: מדובר על כך שכל מה שחל על קטע קישור, חל על זה, לרבות הסכמה של המשטרה.

מירב ישראלי: זה לא הגיוני.

דנית גלעד: אם תהיה כאן אמירה ברורה שאלה רק הוראות פקודת התעבורה, אולי זה ייצור הבהרה בעניין.

מירב ישראלי: אני מנסה לראות אם יש אפשרות.

מירב ישראלי: אם התנאים לגבי נהיגה בקטע קישור נקבעים בתקנות, הם לא נקבעים בחוק, אז בואו בתקנות של קטע הקישור נחריג את זה.

מירב ישראלי: אז זה יהיה בסדר כי אלה התנאים שחלים על קטע קישור.

מירב ישראלי: צריך למצוא לזה פתרון.

חוה ראובני: כן.

חוה ראובני: אני חושבת שהתוצאה צריכה להיות להוסיף עוד הוראה וכאן למעשה לבטל את (א).

חוה ראובני: לתקן את (ב) ולכתוב ש-4 יאמר על נהיגה כאמור בתקנות 2 ו-3 יחולו וכולי.

חוה ראובני: ברגע שהוספנו את 3 ל-(ב), הרי ש-(א) לא מוסיף לנו כלום.

מירב ישראלי: כן.

מירב ישראלי: השאלה לגבי תקנה 3, גם לא צריך את קטע הקישור?

חוה ראובני: אנחנו מחוץ למסגרת המרוץ.

מירב ישראלי: בסדר.

מירב ישראלי: אנחנו צריכים לחזור לתקנות שאישרנו בנושא של קטע קישור.

אהוד לביא: זה בסדר.

אהוד לביא: למה לשנות את זה?

אהוד לביא: זה כתוב בסדר גמור.

מירב ישראלי: אתה רוצה לקבל אישור משטרה כל פעם שאתה נוסע למוסך?

אהוד לביא: לא.

מירב ישראלי: את זה אנחנו מנסים לפתור לך.

מירב ישראלי: אני מנסה לפטור אותך מזה.

זבולון אורלב: זאת הצעת חוק ממשלתית.

זבולון אורלב: בהצעת חוק פרטית זה לא קורה.

חוה ראובני: בהקשר הזה, זאת הייתה תוספת פרטית לחלוטין.

חוה ראובני: ההוראה על נהיגה לא ספורטיבית לא הייתה בהצעת החוק הממשלתית אלא היא נולדה בדיון בוועדת החינוך בזמנו של חבר הכנסת פורז.

זבולון אורלב: מאז פורז עוסקים בזה?

חוה ראובני: כן.

זבולון אורלב: אני לא מאמין.

זבולון אורלב: יש לי את הזכות לסיים את זה?

חוה ראובני: כן.

חוה ראובני: זה קיים מהכנסת ה-16.

מירב ישראלי: היה ויכוח והוא הכריע שזה ייכנס.

זבולון אורלב: תזכרו שאין דבר נקרא אלא על שם גומרו.

מירב ישראלי: אולי בכל זאת נכניס את זה כאן כי זה בתקנות?

חוה ראובני: בתקנות קטעי קישור?

חוה ראובני: להוסיף תקנה 4?

מירב ישראלי: לא, כאן.

חוה ראובני: לומר את זה בתקנות קטעי קישור.

חוה ראובני: זה צריך להיאמר בתקנות קטעי קישור שתקנות אלה לא יחולו על נהיגה לפי הוראות נהיגה לא ספורטיבית.

מירב ישראלי: אז זה שוב מתנגש עם החוק כי החוק אומר שזה כן יחול.

חוה ראובני: הוא אומר שיחולו ההוראות על נהיגה בקטע קישור והוראות על נהיגה בקטע קישור יאמרו שאין צורך בכל זה.

מירב ישראלי: אני רוצה לראות את זה עוד פעם.

יוסי ניסן: חוה צודקת.

יוסי ניסן: זה צריך להיכנס בקטעי קישור.

חוה ראובני: 12(ד)(2) מדבר על הנהיגה הלא ספורטיבית.

מירב ישראלי: יחולו כל ההוראות החלות לפי חוק זה על נהיגה בקטע קישור.

חוה ראובני: עכשיו אני צריכה שלא יהיו לי הוראות כאלה בקטעי קישור שמתייחסות לזה.

חוה ראובני: ההוראות של קטע קישור יאמרו שהן לא חלות על זה.

יוסי ניסן: למעט סעיף 2 בנהיגה שאינה ספורטיבית.

מירב ישראלי: גם בסעיף 2 אתם רוצים לפטור.

יוסי ניסן: הוא לא יחול בהוראות.

חוה ראובני: תקנות 1 ו-2 לא יחולו על נהיגה של תנאים לאישור קטע קישור.

חוה ראובני: אני חושבת שהתיקון צריך להיות בתוך תקנות קטע קישור.

מירב ישראלי: בתנאים לאישור קטע קישור?

חוה ראובני: כן.

מירב ישראלי: אבל עכשיו אמרתם שאתם רוצים לחזור לעניין הזה.

חוה ראובני: לא.

חוה ראובני: אני חושבת שמשפטית הפתרון של תקנות קטע קישור יאמרו במפורש שאין להן התייחסות, אין להן אמירה ואין בהן תנאים לעניין הנהיגה הלא ספורטיבית.

מירב ישראלי: אני רוצה לראות אם זאת לא סתירה חזיתית.

מירב ישראלי: על נהיגה כאמור בפסקה (1) – שזה מה שאנחנו עוסקים בו עכשיו – יחולו כל ההוראות החלות לפי חוק זה על נהיגה בקטע קישור לרבות אחריות ופוליסת ביטוח.

מירב ישראלי: בסדר.

מירב ישראלי: בעצם אנחנו אומרים שההוראות לפי חוק זה, אלה ההוראות האלה.

מירב ישראלי: בסדר.

חוה ראובני: בקטע קישור להוסיף הוראת תחולה או משהו כזה?

מירב ישראלי: תחולה.

מירב ישראלי: זאת בעצם אי תחולה.

מירב ישראלי: אז אנחנו חוזרים ל-4.

מירב ישראלי: אנחנו אומרים: על נהיגה כאמור בתקנות 2 ו-3 יחולו הוראות לפי פקודת התעבורה ועל פי פקודת ביטוח רכב מנועי (נוסח חדש) כאמור בסעיף 51 לפקודה האמורה למעט ההוראות שעניינן רשיון רכב על פי אותה פקודה.

חוה ראובני: יחולו ההוראות לפי פקודת התעבורה.

מירב ישראלי: הוראות לפי פקודת התעבורה למעט רשיון רכב ופוליסת ביטוח.

מירב ישראלי: זה למעשה מה שאנחנו אומרים.

חוה ראובני: רשיון רכב את רוצה בהתחלה?

מירב ישראלי: לא איכפת לי.

מירב ישראלי: זה כבר עניין של ניסוח.

מירב ישראלי: אם כן, פתרנו את הבעיה.

מירב ישראלי: אפשר להצביע.

זבולון אורלב: את יכולה לומר מה סוכם?

מירב ישראלי: כן.

מירב ישראלי: מכיוון שהחוק קובע שההוראות לפי החוק לגבי קטע קישור יחולו על הנהיגה הזאת, ומכיוון שההוראות לגבי קטע קישור, כפי שאישרנו אותן קודם, אלה הוראות פרוצדורליות של הגשת רשיון, של אישור משטרה, של התחייבויות וכל הדברים שלא נוגעים לעניין שאנחנו עוסקים בו כאן.

זבולון אורלב: של המאה מטרים.

מירב ישראלי: נכון.

מירב ישראלי: בעצם קבענו בתקנות שעוסקות בנהיגה, שהן לא יחולו על הנהיגה הזאת.

זבולון אורלב: הבנתי.

זבולון אורלב: אם כן, סעיף 4 בנוסח החדש.

זבולון אורלב: סעיף 4 בנוסח החדש – אושר

מירב ישראלי: שיהיה ברור שאנחנו מאשרים את התיקון שעשינו בתקנות קטע קישור שכבר אישרנו אותו.

זבולון אורלב: איזה סעיף זה?

מירב ישראלי: סעיף 4.

זבולון אורלב: אנחנו מאשרים את התיקון שכרגע דיברה עליו היועצת המשפטית בסעיף 4 בתקנות שעוסקות בקטע קישור.

זבולון אורלב: סעיף 4 בתקנות קטע קישור – אושר פה אחד עכשיו אנחנו מאשרים את סעיף 4 בנוסח המתוקן שלו.

מירב ישראלי: את כל התקנות של הוראות בדבר נהיגה שאינה ספורטיבית בכלי תחרותי.

זבולון אורלב: אנחנו מצביעים על סעיף 4 בנוסח המתוקן בנהיגה שאינה ספורטיבית בכלי תחרותי.

זבולון אורלב: סעיף 4 בתקנות נהיגה שאינה ספורטיבית בכלי תחרותי – אושר פה אחד עכשיו אנחנו מאשרים את כל התקנות של תקנות הנהיגה הספורטיבית (הוראות בדבר נהיגה שאינה ספורטיבית בכלי תחרותי), התש"ע-2010, על התיקונים והתוספות.

זבולון אורלב: ה צ ב ע ה התקנות אושרו פה אחד אני רוצה לאשר את כל התקנות שאישרנו עד עכשיו כולל כל התוספות והטפסים.

מירב ישראלי: התקנות שאישרנו, תקנות 8 עד 10, אולי באמת נאשר את כל התקנות.

זבולון אורלב: היועצת המשפטית תאמר את שם התקנות שאנחנו מאשרים ונצביע כך שזה יהיה כדת וכדין, כך שהצלם יוכל לצלם ידיים מורמות של שני חברי כנסת.

מירב ישראלי: תקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי), התש"ע-2010, לרבות תקנות 8 עד 10 ולרבות כל התיקונים שנעשו.

זבולון אורלב: אנחנו מצביעים.

זבולון אורלב: ה צ ב ע ה תקנות הנהיגה הספורטיבית (רשיון לאירוע נהיגה ספורטיבית במסלול מרוץ ארעי), התש"ע-2010, לרבות תקנות 8 עד 10 ולרבות כל התיקונים שנעשו אושרו פה אחד

זבולון אורלב: אני מאחל לכולם הצלחה רבה ואני שמח שהצלחנו לסיים את התקנות האלה.

זבולון אורלב: תודה רבה לכם.

זבולון אורלב: בהצלחה לענף הזה.